**OBRAZLOŽENJE RASHODA I IZDATAKA PETIH IZMJENA I DOPUNA PRORAČUNA GRADA NOVSKE ZA 2020. GODINU**

**1. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

 Ovim izmjenama i dopunama Proračuna smanjuju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **24.907.207,00** **kn**, a istima će se financirati ukupno 14 (četrnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu smanjuju se za iznos od **587.515,00 kn ili 2,30 %.**

*/Tabelarni prikaz programa i iznosa sredstava kojima će se financirati programi Upravnog odjela za društvene djelatnosti, pravne poslove i javnu nabavu prema prijedlogu petih Izmjena i dopuna proračuna Grada Novske za 2020. godinu/*

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2020.** | **Naziv programa** | **Plan****2020.** | **Izmjene 2020.** | **Promjene u kn** |
| 1. | 1001 | Javna uprava i administracija | 4.656.932,00 | 4.782.871,00 | 125.939,00 |
| 2. | 1007 | Zdravstvo | 20.000,00 | 20.000,00 | 0,00 |
| 3. | 1011 | Razvoj civilnog društva | 910.990,00 | 975.031,00 | 64.041,00 |
| 4. | 1012 | Javne potrebe u kulturi | 2.476.448,00 | 2.522.021,00 | 45.573,00 |
| 5. | 1013 | Sufinanciranje obrazovanja | 3.231.252,00 | 3.041.037,00 | -190.215,00 |
| 6. | 1014 | Predškolski odgoj | 7.189.997,00 | 6.887.437,00 | -302.560,00 |
| 7. | 1015 | Poticanje demografskog rasta | 500.000,00 | 465.000,00 | -35.000,00 |
| 8. | 1017 | Socijalna skrb | 1.098.000,00 | 888.658,00 | -209.342,00 |
| 9. | 1018 | Razvoj sporta i rekreacije | 1.654.653,00 | 1.654.653,00 | 0,00 |
| 10. | 1019 | Poticanja razvoja turizma | 128.000,00 | 128.000,00 | 0,00 |
| 11. | 1020 | Sjećanje na Domovinski rat | 105.000,00 | 3.400,00 | -101.600,00 |
| 12. | 1021 | Program „Zaželi“ | 1.579.033,00 | 1.607.807,00 | 28.774,00 |
| 13. | 1023 | Programi za djecu i mlade | 1.417.035,00 | 1.403.910,00 | -13.125,00 |
| 14. | 1025 | Širenje mreže socijalnih usluga u zajednici I. faza | 527.382,00 | 527.382,00 | 0,00 |
|  | **14 programa** | **Ukupno** | **25.494.722,00**  | **24.907.207,00**  | **-587.515,00** |

* 1. **Program 1001 JAVNA UPRAVA I ADMINISTRACIJA**

U programu 1001 JAVNA UPRAVA I ADMINISTRACIJA mijenja se:

* + 1. **Aktivnost 1001 A1000001 Rashodi za zaposlene**

Sredstva za financiranje aktivnosti 1001 A100001 *Rashodi za zaposlene* uvećavaju se na iznos od 2.228.232,00 kn. Sredstva se uvećavaju za iznos od 23.110,00 kn, i to na poziciji ostalih rashoda za zaposlene za iznos od 14.000,00 kn te na poziciji za zapošljavanje osoba s invaliditetom za iznos od 9.110,00 kn.

* + 1. **Aktivnost 1001 A100002 Materijalno-financijski rashodi**

Sredstva za financiranje aktivnosti 1001 A1000002 *Materijalno-financijski rashodi* umanjuju se sredstva na iznos od 1.208.460,00 kn. Sredstva za financiranje ove aktivnosti ukupno se umanjuju za iznos od 43.650,00 kn. Na pozicijama uredskog materijala-toneri, ostalih intelektualnih usluga, uredskog papira s memorandumom, usluga objave oglasa, grafičkih i tiskarskih usluga, usluga kopiranja, uvezivanja, objava i sl., poštarine i troškova sudskih, upravnih postupaka i odvjetničkih usluga sredstva se umanjuju, dok se na pozicijama sitnog inventara, reprezentacije-pokloni, ostalih nespomenutih rashoda poslovanja i podmirenja obveza prema vjerovnicima za ošasnu imovinu sredstva povećavaju.

* + 1. **Aktivnost 1001 A100004 Zaštita prava nacionalnih manjina**

 Sredstva za financiranje Srpske nacionalne manjine Grada Novske uvećavaju se na 18.657,00 kn. Sredstva se uvećavaju za 3.157,00 kn na pozicijama naknada za rad vijećnika.

* + 1. **Tekući projekt 1001 T10002 Naknade za rad predstavničkih tijela, povjerenstava,**

**odbora**

 Sredstva za financiranje tekućeg projekta 1001 T10002 *Naknade za rad predstavničkih tijela, povjerenstava i odbora te naknada mjesnih odbora* uvećavaju se na iznos od 250.300,000 kn. Sredstva se uvećavaju za iznos od 49.800,00 kn, i to na poziciji naknade za rad predstavničkih i izvršnih tijela, u skladu s potrebama do kraja godine.

* + 1. **Tekući projekt 1001 T10003 Nabava opreme**

 Sredstva za financiranje tekućeg projekta 1001 T10003 *Nabava opreme* umanjuje se na iznos od 25.200,00 kn, i to na poziciji rashoda za materijal i energiju. Sredstva se umanjuju za 3.000,00 kn jer se procjenjuje da će iznos od preostalih 2.000,00 kn biti dovoljan za nabavu potrebnog materijala i dijelova za popravke informatičke opreme.

* + 1. **Tekući projekt 1001 T100006 Promicanje Grada u sredstvima javnog informiranja**

Sredstva za financiranje tekućeg projekta 1001 T100006 *Promicanje Grada u sredstvima javnog informiranja* povećava se na iznos od 992.000,00 kn. Sredstva se uvećavaju za iznos od 127.000,00 kn na pozicijama ostale promidžbe RPN, kupovine Novljanskog vjesnika i nabave kalendara.

* + 1. **Aktivnost 1001 A100002 Materijalno-financijski rashodi (Mjesna samouprava)**

Sredstva za financiranje aktivnosti 1001 A100002 *Materijalno –financijski rashodi* (Mjesna samouprava) umanjuju se na iznos od 19.022,00 kn. Sredstva se umanjuju za iznos od 30.478,00 kn na pozicijama mjesnih odbora za koji iznos sredstva nisu utrošena do kraja mjeseca studenoga.

* 1. **Program 1011 RAZVOJ CIVILNOG DRUŠTVA**

U programu 1011 RAZVOJ CIVILNOG DRUŠTVA mijenja se:

**1.2.1. Tekući projekt 1011 T100002 Humanitarne, socijalne i zdravstvene udruge**

Sredstva za financiranje tekućeg projekta 1011 T100002 *Humanitarne, socijalne i zdravstvene udruge* umanjuju se na iznos od 21.000,00 kn. Sredstva se umanjuju za 9.000,00 kn na poziciji tekućih donacija, na razinu stvarno utrošenih sredstava.

**1.2.2. Tekući projekt 1011 T100004 Udruge iz Domovinskog rata**

Sredstva za financiranje tekućeg projekta 1011 T100004 *Udruge iz Domovinskog rata* umanjuju se na iznos od 207.000,00 kn. Sredstva se umanjuju za 3.000,00 kn na poziciji tekućih donacija udrugama iz Domovinskog rata, na razinu dodijeljenih sredstava za 2020. godinu.

**1.2.3. Tekući projekt 1011 T100005 Sufinanciranje rada ostalih udruga**

Sredstva za financiranje tekućeg projekta 1011 T100005 *Sufinanciranje rada ostalih udruga* uvećavaju se na iznos od 139.431,00 kn. Sredstva se uvećavaju za 108.441,00 kn.

Na poziciji sufinanciranje programa udruga-režijski troškovi sredstva se umanjuju za 17.000,00 kn, a radi usklađivanja sa zaključenim ugovorima. Uvodi se nova pozicija sufinanciranje programa udruga-zakupi bez naknade s iznosom od 125.441,00 kn, koliko iznosi ukupan iznos donacija za zakup poslovnog prostora udruga u 2020. godini.

**1.2.4. Tekući projekt 1011 T100007 Sufinanciranje rada Crvenog križa**

Sredstva za financiranje tekućeg projekta 1011 T100007 *Sufinanciranje rada Crvenog križa* umanjuju se na iznos od 430.600,00. Sredstva se na poziciji paket za bebe uvećavaju za 8.000,00 kn, uz istodobno smanjenje sredstava na poziciji redovna djelatnost za iznos od 40.400,00 kn, a radi usklađivanja s procjenom potreba do kraja godine

* 1. **Program 1012 JAVNE POTREBE U KULTURI**

 U programu 1012 JAVNE POTREBE U KULTURI mijenja se:

* + 1. **Aktivnost 1012 A100001 Rashodi za zaposlene u Pučkom otvorenom učilištu Novska te u Gradskoj knjižnici i čitaonici „Ante Jagar“ Novska**

 Sredstva za financiranje aktivnosti 1012 A100001 *Rashodi za zaposlene* u Pučkom otvorenom učilištu Novska te u Gradskoj knjižnici i čitaonici Novska uvećavaju se na iznos 1.553.562,00 kn. Sredstva se uvećavaju za iznos od 52.500,00 kn na pozicijama Pučkog otvorenog učilišta (57.000,00 kn) i to plaće (bruto), ostali rashodi za zaposlene, doprinosi na plaće, a umanjuju se pozicije Gradske knjižnice i čitaonice „Ante Jagar“ Novska (5.000,00 kn), i to plaće za redovan rad se umanjuju za 22.000,00 kn, ostali rashodi za zaposlene se uvećavaju za 20.000,00 kn i doprinosi na plaću se umanjuju za 3.000,00 kn.

* + 1. **Aktivnost 1012 A100002 Materijalno-financijski rashodi u Pučkom otvorenom učilištu i u Gradskoj knjižnici i čitaonici „Ante Jagar“**

 Sredstva za financiranje aktivnosti 1012 A100002 *Materijalno-financijski rashodi* umanjuju se na iznos od 452.667,00 kuna. Sredstva se umanjuju za iznos od 6.927,00 kn. U Pučkom otvorenom učilištu sredstva se uvećavaju za iznos od 500,00 kn na poziciji naknade troškova zaposlenima. U Gradskoj knjižnici i čitaonici „Ante Jagar“ umanjuju se za iznos od 6.927,00 kn. Naknade troškova zaposlenima i rashodi za usluge se smanjuju, a povećavaju se reprezentacija i ostali nespomenuti rashodi poslovanja.

* 1. **Program 1013 SUFINANCIRANJE OBRAZOVANJA**

 U programu 1013 SUFINANCIRANJE OBRAZOVANJA mijenja se:

**1.4.1. Aktivnost 1013 A10003 Stipendije**

 Sredstva za financiranje aktivnosti 1013 A100003 *Stipendije* umanjuju se na iznos od 1.100.000,00 kn. Sredstva se umanjuju za iznos od 94.390,00 kn, a sukladno realizaciji i procjeni potreba do kraja godine.

**1.4.2. Aktivnost 1013 T10001 Sufinanciranje programa škola s područja Grada**

 Sredstva za financiranje tekućeg projekta 1013 T100001 *Sufinanciranje programa škola s područja Grada Novske* uvećavaju se na iznos od 721.450,00 kn. Sredstva se uvećavaju za iznos od 9.000,00 kn na poziciji sufinanciranja obrazovanja Srednje škole Novska.

**1.4.3. Aktivnost 1013 A100001 Rashodi za zaposlene**

Sredstva za financiranje aktivnosti 1013 A100001 *Rashodi za zaposlene* u Pučkom otvorenom učilištu Novska umanjuju se na iznos od 549.803,00 kn. Sredstva se umanjuju za iznos od 48.000,00 kn, i to na poziciji plaća za redovan rad i doprinosa na plaće uz povećanje ostalih rashoda za zaposlene.

**1.4.4. Aktivnost 1013 A100001 Materijalno-financijski rashodi**

 Sredstva za financiranje aktivnosti 1013 A100002 *Materijalno-financijski rashodi* u Pučkom otvorenom učilištu Novska umanjuju se na iznos od 669.784,00 kn. Sredstva se umanjuju za iznos od 56.825,00 kn. Sredstva se umanjuju na pozicijama naknada troškova zaposlenima, rashodima za usluge-predavači i ostalim nespomenutim rashodima poslovanja.

* 1. **Program 1014 PREDŠKOLSKI ODGOJ**

 U programu 1014 PREDŠKOLSKI ODGOJ mijenja se:

* + 1. **Aktivnost 1014 A100001 Rashodi za zaposlene**

 Sredstva za financiranje aktivnosti 1014 A100001 *Rashodi za zaposlene* u Dječjem vrtiću „Radost“ Novska umanjuju se na iznos od 5.008.912,00 kn. Sredstva se umanjuju za iznos od 61.000,00 kn. Pozicija ostalih rashoda za zaposlene se povećava za 89.000,00 kn, a umanjuju se pozicije doprinosa na plaću za iznos od 80.000,00 kn i naknada troškova zaposlenima za iznos od 70.000,00 kn, sve u skladu s procjenama potreba do kraja godine.

* + 1. **Aktivnost 1014 A100002 Materijalno-financijski rashodi**

 Sredstva za financiranje aktivnosti 1014 A100002 *Materijalno-financijski rashodi* umanjuju se na iznos od 1.588.824,00 kn. Sredstva za ovu aktivnost umanjuju se za iznos od 222.160,00 kn. Sredstva se umanjuju na pozicijama rashoda za el. energiju (100.000,00), materijala i dijelova za tekuće i investicijsko održavanje (10.000,00), usluga tekućeg i investicijskog održavanja (20.000,00), izvanrednog prijevoza djece (3.200,00), usluga promidžbe i informiranja (9.000,00), zdravstvenih usluga (5.000,00), premija osiguranja (31.000,00), reprezentacije (5.000,00), sitnog inventara (17.440,00), sve u skladu s procjenama potrebnih sredstava do kraja godine.

* + 1. **Aktivnost 1014 T100001 Nabava opreme**

Sredstva za financiranje tekućeg projekta 1014 T100001 *Nabava opreme* u Dječjem vrtiću „Radost“ Novska umanjuju se na iznos od 224.701,00 kn. Sredstva se umanjuju za iznos od 19.400,00 kn. Pozicija kapitalnih potpora iz Županije za postrojenja i opremu umanjuje se za 20.000,00 kun, a pozicija donacija se uvećava za 600,00 kn.

* 1. **Program 1015 POTICANJE DEMOGRAFSKOG RASTA**

 U programu 1015 POTICANJE DEMOGRAFSKOG RASTA mijenja se:

* + 1. **Aktivnost 1015 A100001 Kolica za novljanskog klinca**

 Sredstva za financiranje aktivnosti 1015 A100001 *Kolica za novljanskog klinca* umanjuju se na iznos od 465.000,00 kn. Sredstva se umanjuju za 35.000,00 kn, a procjenjuje se da će navedeni iznos biti dovoljan za financiranje ove aktivnosti do kraja godine.

* 1. **Program 1017 SOCIJALNA SKRB**

 U programu 1017 SOCIJALNA SKRB mijenja se:

* + 1. **Aktivnost 1017 A100001 Pomoć građanima i kućanstvu**

 Sredstva za financiranje aktivnosti 1017 A100001 *Pomoć građanima i kućanstvu* umanjuju se na iznos od 644.600,00 kn, a sredstva se umanjuju za 217.400,00 kn. Umanjuju se pozicije oslobađanje od komunalne naknade za 50.000,00 kn, SUVAG za 3.700,00 kn, dodatak na mirovinu za 62.000,00 kn, pomoć za troškove stanovanja za 26.000,00 kn i pomoć za ogrjev za 75.700,00 kn. Procjenjuje se da će iznosi biti dovoljni za financiranje potreba korisnika do kraja ove godine.

* + 1. **Aktivnost 1017 A100002 Sufinanciranje prehrane djece u osnovnim školama**

 Sredstva za financiranje aktivnosti 1017 A100002 *Sufinanciranje prehrane djece u osnovnim školama* uvećavaju se na iznos od 244.058,00 kn, a sredstva se uvećavaju za 8.058,00 kn, a prema procjeni potreba do kraja godine. Sredstva za prehranu učenika u Osnovnoj školi Novska uvećavaju se za iznos od 24.012,00 kn, a sredstva za prehranu u OŠ Jasenovac (za 4.650,00 kn), OŠ Rajić (za 9.650,00 kn) i OŠ Lipovljani (za 1.654,00 kn) se smanjuju.

* 1. **Program 1018 RAZVOJ SPORTA I REKREACIJE**

 U programu 1018 RAZVOJ SPORTA I REKREACIJE mijenja se:

**1.8.1. Aktivnost 1018 A100001 Sufinanciranje sportskih klubova**

 Sredstva za financiranje aktivnosti 1018 A100001 *Sufinanciranje sportskih klubova* umanjuju se na iznos od 957.400,00 kn. Sredstva za financiranje ove aktivnosti umanjuju se za iznos od 17.600,00 kn na poziciji tekućih donacija sportskim klubovima.

**1.8.2. Aktivnost 1018 T100001 Održavanje sportskih objekata**

 Sredstva za financiranje aktivnosti 1018 T100001 *Održavanje sportskih objekata* uvećavaju se na iznos od 571.453,00 kn. Sredstva se uvećavaju za iznos od 17.600,00 kn, u skladu s potrebama održavanja imovine do kraja 2020. godine.

**1.9. Program 1020 SJEĆANJA NA DOMOVINSKI RAT**

U programu 1020 SJEĆANJA NA DOMOVINSKI RAT mijenja se:

**1.9.1. Tekući projekt 1020 T100001 Manifestacije iz Domovinskog rata**

Sredstva za financiranje tekućeg projekta 1020 T100001 *Manifestacije iz Domovinskog rata* umanjuju se na iznos od 3.400,00 kn. Sredstva se umanjuju za iznos od 101.600,00 kn na poziciji Dana hrvatskih branitelja Grada Novske (na razinu utrošenih sredstava) i Komemorativni skup-Trokut Novska jer je od 2020. godine financiranje preuzelo nadležno ministarstvo.

**1.10. Program 1021 ZAŽELI**

 U programu 1021 ZAŽELI mijenja se:

**1.10.1. Tekući projekt 1021 T100001 Želim raditi, želim pomoći**

Tekući projekt 1021 T100001 *Želim raditi, želim pomoći* uvećava se na iznos od 1.607.807,00 kn radi usklađivanja plana i realizacije. Sredstva se uvećavaju za iznos od 28.774,00 kn.

**1.11. Program 1023 PROGRAMI ZA DJECU I MLADE**

 U programu 1023 PROGRAMI ZA DJECU I MLADE mijenja se:

**1.11.1. Tekući projekt 1023 T100002 Grad Novska prijatelj djece**

Tekući projekt 1023 T100002 *Grad Novska prijatelj djece* sredstva se umanjuju na iznos od 1.875,00 kn. Sredstva se umanjuju za iznos od 13.125,00 kn. Umanjuje se pozicija ostalih nespomenutih rashoda poslovanja na razinu stvarno utrošenih sredstava.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1001 JAVNA UPRAVA I ADMINISTRACIJA**

 Petim Izmjenama i dopunama proračuna Grada Novske za 2020. godinu rashodi programa *Javne upravne i administracije* smanjeni su s 7.584.656,00 kn na 7.531.667,00 kn, odnosno za 52.989,00 kn ili za 0,70 %.

**2.1.1. Aktivnost 1001 A100001 Rashodi za zaposlene**

 Aktivnost rashoda za zaposlene povećana je za 11.000,00 kn za isplatu materijalnih prava službenika upravnog odjela te sada iznosi 805.032,00 kn.

**2.1.2. Aktivnost 1001 A100002 Materijalno - financijski rashodi**

 Aktivnost materijalno - financijskih rashoda ovim je Izmjenama i dopunama proračuna povećana sa 737.211,00 kn za 11.011,00 kn te iznosi 748.222,00 kn radi usklađenja dosadašnje realizacije s planiranim iznosima rashoda. Tako su smanjeni rashodi za službena putovanja za 500,00 kn, troškovi provizije za uplate od strane građana za 7.000,00 kn uz istovremeno povećanje rashoda za članarine za 2.511,00 kn, za bankarske usluge za 10.000,00 kn te za rashode alikacije za sumnjiva i sporna potraživanja, ovrhe i dodatne operatere za eRačune za 6.000,00 kn.

**2.1.3. Tekući projekt 1001 T100004 Otplata dugoročnih kredita**

 Tekući projekt otplate dugoročnih kredita smanjen je za 75.000,00 kn te ovim Izmjenama i dopunama proračuna iznosi 5.978.413,00 kn. S obzirom da dosad nisu korištena kreditna sredstva za financiranje rekonstrukcije i dogradnje postojeće zgrade hotela Knopp, rashodi predviđeni za interkalarnu kamatu smanjeni su za 60.000,00 kn, s planiranih 80.000,00 kn na 20.000,00 kn. Također, rashodi negativnih tečajnih razlika i valutne klazule, sukladno dosadašnjoj realizaciji, smanjeni su s 38.487,00 kn za 15.000,00 kn te sada iznose 23.487,00 kn.

**3. Razdjel 004 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

 Petim Izmjenama i dopunama Proračuna Grada Novske za 2020. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se za iznos od 1.653.7542,00 kn (2,78 % u odnosu na planirano) i sada iznose 61.172.084,00 kn. Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje provodi 11 službenika.

*/Tabelarni prikaz programa i iznosa sredstava kojima će se financirati programi Upravnog odjela za komunalni sustav, prostorno planiranje i zaštitu okoliša prema prijedlogu petih Izmjena i dopuna proračuna Grada Novske za 2020. godinu/*

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2020.** | **Naziv programa** | **Plan****2020.** | **Izmjene 2020.** | **Promjene u kn** |
| 1. | 1001 | Javna uprava i administracija | 2.308.293,00 | 2.238.022,00 | -70.271,00 |
| 2. | 1002 | Upravljanje imovinom | 12.621.118,00 | 12.373.191,00 | -247.927,00 |
| 3. | 1003 | Projektiranje i građenje objekata u vlasništvu Grada | 29.591.818,00 | 31.010.089,00 | 1.418.271,00 |
| 4. | 1004 | Održavanje objekata i uređaja komunalne infrastrukture | 6.454.000,00 | 6.979.000,00 | 525.000,00 |
| 5. | 1005 | Projektiranje i građenje objekata i uređaja komunalne infrastrukture | 2.684.830,00 | 2.599.930,00 | -84.900,00 |
| 6. | 1006 | Zaštita okoliša | 545.733,00 | 545.733,00 | 0,00 |
| 7. | 1007 | Zdravstvo | 330.700,00 | 335.869,00 | 5.169,00 |
| 8. | 1008 | Organiziranje i provođenje zaštite i spašavanja | 3.786.050,00 | 3.786.050,00 | 0,00 |
| 9. | 1009 | Prostorno uređenje i unapređenje stanovanja | 497.250,00 | 565.450,00 | 68.200,00 |
| 10. | 1010 | Gospodarstvo | 500.000,00 | 500.000,00 | 0,00 |
| 11. | 1024 | Campus gaming industrije | 198.750,00 | 238.750,00 | 40.000,00 |
|  | **11 programa** | **Ukupno** | **59.518.542,00** | **61.172.084,00** | **1.653.542,00** |

**3.1. Program 1001 JAVNA UPRAVA I ADMINISTRACIJA**

**3.1.1. Aktivnost 1001 A100001 Rashodi za zaposlene**

Sredstva za financiranje ove aktivnosti smanjuju se za 100.616,00 kn, te sada iznose 1.807.677,00 kn. Unutar aktivnosti smanjuju se sredstva na sljedećim pozicijama: *Plaće-javni radovi* i *Doprinosi na plaće-javni radovi,* a povećavaju na novootvorenim pozicijama za plaće za redovan rad i doprinose na plaće te za ostale rashode za zaposlene za službenike upravnog odjela i zaposlene u programu javnih radova.

**3.1.2. Aktivnost 1001 A100002 Materijalno financijski rashodi**

Sredstva za financiranje ove aktivnosti povećavaju se za 27.345,00 kn, te sada iznose 395.345,00 kn. Unutar aktivnosti smanjuju se sredstva za usluge tekućeg i investicijskog održavanja prijevoznih sredstava i za naknadu za prijevozne troškove programa javnih radova*,* a povećavaju na pozicijama sitnog inventara, intelektualnih usluga i ostalih nespomenutih rashoda poslovanja.

**3.1.3. Tekući projekt 1001 T100003 Nabava opreme**

Sredstva za financiranje ovog projekta povećavaju se za 3.000,00 kn, te sada iznose 35.000,00,00 kn. Povećanje se odnosi na nabavu dva nova uredska ormara i jednog ladičara.

**3.2. Program 1002 UPRAVLJANJE IMOVINOM**

**3.2.1. Kapitalni projekt 1002 K100001 Otkup zemljišta**

Sredstva za financiranje ovog projekta povećavaju se za 189.500,00 kn, te sada iznose 1.722.780,00 kn.

Povećanje nastaje uslijed otvaranja nove pozicije pod nazivom *Vodovod-povrat zemljišta, zona jug*. Tvrtka Vodovod d.o.o. vraća bez naknade zemljište Gradu vrijedno 70.500,00 kn u Poduzetničkoj zoni Novska. Na ovom (i susjednim) zemljištima se planira izgradnja Centra gaming industrije.

Sukladno odredbama Pravilnika o proračunskom računovodstvu propisano je da se za donacije nefinancijske imovine iskazuju istovremeno prihodi i rashodi u proračunu. Stoga je za prijenos prava vlasništva na nekretninama (zemljišta) bez naknade od trgovačkog društva Vodovod Novska d.o.o. u proračunu bilo potrebno iskazati i planirati primljenu donaciju nefinancijske imovine u visini knjigovodstvene vrijednosti zemljišta u iznosu od 70.500,00 kn (na rashodovnoj strani, u razredu 4), dok je istovremeno toliko i planirano na prihodovnoj strani, u razredu 6.

Povećanje nastaje i na poziciji O*tkup zemljišta*. S ove pozicije će se platiti otkup zemljišta u privatnom vlasništvu , koje je potrebno za izgradnju Centra gaming industrije.

**3.2.2. Kapitalni projekt 1002 K100002 Nabava opreme**

Sredstva za financiranje ovog projekta povećavaju se za 70.091,00 kn, te sada iznose 113.091,00 kn.

 Povećanje nastaje na poziciji U*ređaji, strojevi i oprema za ostale namjene* zbog kupnje audio opreme, te na poziciji *Servis kamiona-vatrogasna cisterna*, dok se smanjenjem pozicije *Registracija za vatrogasnu cisternu* vrši poravnanje s realizacijom.

**3.2.3. Kapitalni projekt 1002 K100010 Kupnja poslovne zgrade u Novskoj**

Sredstva za financiranje ovog projekta smanjuju se za 500.000,00 kn, te sada iznose 7.800.000,00 kn. Radi se o otkupu zgrade INA-e u centru Novske, koju se namjerava preurediti u učenički dom i dom za starije i nemoćne. Kapitalni projekt kupnje poslovne zgrade u Novskoj planira se realizirati koristeći sredstva kreditnog zaduženja.

**3.2.4. Tekući projekt 1002 T100005 Održavanje zgrade gradske vijećnice**

Sredstva za financiranje ovog projekta smanjuju se za 37.585,00 kn, te sada iznose 231.175,00 kn. Smanjenje se odnosi na planiranu zamjenu stolarije na prostorijama koje koristi gruntovnica. Naime, Ministarstvo pravosuđa namjerava u Novskoj na lokaciji stare gradske tržnice izgraditi novu zgradu za potrebe suda u Novskoj, u sklopu koje će biti smještena i gruntovnica. Stoga su odbili sufinancirati zamjenu prozora na prostorijama koje trenutno koriste.

 U sklopu ovog tekućeg projekta povećavaju se planirana sredstva na pozicijama *Održavanje dizala* (popravak dizala) i *Radovi tekućeg održavanja* (bojanje zidova i lakiranje podova u 6 ureda).

**3.2.5. Tekući projekt 1002 T100006 Održavanje stanova u vlasništvu grada**

Sredstva za financiranje ovog projekta povećavaju se za 30.000,00 kn, te sada iznose 70.000,00 kn. Prema dosadašnjoj realizaciji procjenjuje se da će ova sredstva biti dostatna do kraja godine. Kroz ovaj projekt se vrši plaćanje troškova zajedničke pričuve za stanove u vlasništvu Grada Novske, te troškovi redovnog održavanja stanova u vlasništvu Grada Novske (sitni popravci i sl.)

**3.2.6. Tekući projekt 1002 T100007 Održavanje športskih objekata**

Sredstva za financiranje ovog projekta povećavaju se za 67,00 kn, te sada iznose 53.467,00 kn. Ovo povećanje je poravnanje s dosadašnjom realizacijom jer više neće biti realiziranih troškova do kraja proračunske godine (radi se o troškovima materijala za redovno održavanje gradske kuglane).

**3.2.7. Tekući projekt 1002 T100008 Održavanje domova i ostalih objekata u vlasništvu grada**

Sredstva za financiranje ovog projekta povećavaju se za 66.000,00 kn, te sada iznose 522.000,00 kn. Ovo povećanje je najvećim dijelom proisteklo iz troška zakupa prostora u zgradi INA-e gdje su smješteni polaznici novotvorenog gaming smjera u Srednjoj školi Novska, te manjim dijelom zbog potrebe održavanja samih društvenih domova i ostalih objekata u vlasništvu grada Novske.

**3.2.8. Tekući projekt 1002 T100009 Otkup nekretnina**

Sredstva za financiranje ovog projekta smanjuju se za 66.000,00 kn, te sada iznose 934.000,00 kn. Ovim smanjenjem je izvršeno poravnanje s realizacijom u ovoj godini, a trošak se odnosi na razliku u vrijednosti koja je plaćena kod zamjene prostora s Hrvatskim zavodom za mirovinsko osiguranje i na vrijednost prostora Hrvatske pošte u zgradi u Novskoj koji je predmetom zamjene s Gradom Novska.

**3.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1003 K100005 Izrada projektne dokumentacije**

 Sredstva za financiranje ovog projekta smanjuju se za 14.000,00 kn, te sada iznose 178.750,00 kn. Ovim sredstvima plaćena je izrada Idejnog rješenja uređenja šetnice na relaciji PISMO1, zgrada pošte – gradska tržnica, PISMO2, zatim savjetodavne usluge vezano uz izgradnju stambeno-poslovnih građevina u Ulici blaženog Alojzija Stepinca (kroz program POS), vodni doprinos kod izdavanja građevinske dozvole za izgradnju nogostupa u Bročicama i dio troška izrade projektne dokumentacije za obnovu 5 starih kuća u Staroj Subockoj.

**3.3.2. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Sredstva za financiranje ovog projekta povećavaju se za 2.525.000,00 kn, te sada iznose 15.125.000,00 kn. Povećanje u iznosu od 2.500.000,00 kn se odnosi na sredstva pomoći Ministarstva kulture, te će sad plan pomoći iz sredstava Ministarstva kulture iznositi 3.500.000,00 kn. Planirana su sredstva od sponzorstva INA-e u iznosu od 25.000,00 kn.

**3.3.3. Kapitalni projekt 1003 K100016 Rekonstrukcija i opremanje društveno kulturnog centra i dječje igraonice u društvenom domu naselja Rajić**

Sredstva za financiranje ovog projekta smanjuju se za iznos 936.529,00 kn, te sada iznose 5.876.721,00 kn. Smanjenje je posljedica poravnanja sa stvarno ugovorenim radovima. Projekt se planira završiti do travnja 2021. godine.

**3.3.4. Kapitalni projekt 1003 K100018 Kulturni centar za mlade Jazavica**

Sredstva za financiranje ovog projekta smanjuju se za iznos 156.200,00 kn, te sada iznose 798.600,00 kn. Smanjenje se odnosi na planirane radove koji nisu ugovoreni u ovoj godini. Projekt se nastavlja i u idućoj godini, te je potrebno ponoviti postupak javne nabave koji je bio poništen zbog velikog prekoračenja pristiglih ponuda u odnosu na planirana sredstva.

**3.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1004 A100001 Održavanje javnih površina**

Sredstva za financiranje ove aktivnosti povećavaju se za 250.000,00 kn, te sada iznose 4.180.000,00 kn.

 Kroz ovu aktivnost se održavaju javne površine koje nisu prometnice (travnjaci, parkovi, igrališta, okoliš novljanskog jezera, orezivanje ukrasnog drveća i živica itd. Procjenjuje se da će ova sredstva biti dostatna do kraja godine.

**3.4.2. Aktivnost 1004 A100002 Održavanje nerazvrstanih cesta**

Sredstva za financiranje ove aktivnosti povećavaju se za 220.000,00 kn, te sada iznose 1.600.000,00 kn.

 Kroz ovu aktivnost se održavaju nerazvrstane ceste i poljski putovi. Procjenjuje se da će ova sredstva biti dostatna do kraja godine.

**3.4.3. Aktivnost 1004 A100003 Održavanje javne rasvjete**

Sredstva za financiranje ove aktivnosti povećavaju se za 45.000,00 kn, te sada iznose 295.000,00 kn. Procjenjuje se da će ova sredstva biti dostatna do kraja godine.

**3.4.4. Aktivnost 1004 A100005 Potrošnja električne energije za javnu rasvjetu**

Sredstva za financiranje ove aktivnosti povećavaju se za 10.000,00 kn, te sada iznose 760.000,00 kn.

 Ovaj iznos se planira temeljem realizacije u prethodnim godinama i procjenjuje se da će ova sredstva biti dostatna do kraja godine.

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1005 K100008 Proširenje vodovodne mreže**

 Sredstva za financiranje ovog projekta smanjuju se za 1.900,00 kn, te sada iznose 53.100,00 kn. Smanjenjem je izvršeno poravnanje sa stvarno realiziranim troškom izrade projektne dokumentacije za proširenje vodovodne i kanalizacijske mreže u Ulici bl. Alojzija Stepinca.

 **3.5.2. Kapitalni projekt 1005 K100012 Održavanje groblja**

 Sredstva za financiranje ovog projekta povećavaju se za 14.000,00 kn, te sada iznose 98.550,00 kn.

 Povećanje se odnosi na troškove sufinanciranja grobnog mjesta preminulih hrvatskih branitelja i troškove prijevoza preminulih do Centra za obdukciju i nazad. Procjenjuje se da će ova sredstva biti dostatna do kraja godine.

**3.5.3. Kapitalni projekt 1005 K100026 Aglomeracija**

Sredstva za financiranje ovog projekta povećavaju se za 130.000,00 kn, te sada iznose 1.230.000,00 kn. Temeljem dosadašnje realizacije i plana za naredni period, procjenjuje se da će do kraja godine ova sredstva biti dostatna.

**3.5.4. Kapitalni projekt 1005 K100034 Nogostup Brestača-N. Subocka**

 Sredstva za financiranje ovog projekta smanjuju se u iznosu od 17.000,00 kn, te je time pozicija ukinuta. Radi se o izradi projektne dokumentacije za izgradnju nogostupa kroz naselja Brestača i Nova Subocka.

Zbog sporog rješavanja imovinsko-pravnih odnosa na prijelazima nogostupa preko vodotoka (potrebni parcelacijski elaborati), projekt još nije završen, te u ovoj godini neće više biti troška. Projekt je planiran i u 2021. godini, te se očekuje završetak u prvoj polovici godine.

**3.5.5. Kapitalni projekt 1005 K100036 Kružni tok D47-Obrtnička ulica u Novskoj**

 Sredstva za financiranje ovog projekta smanjuju se u iznosu od 10.000,00 kn, te sada iznose 37.500,00 kn.Ova sredstva će biti dostatna do kraja ove godine. Projekt je planiran i u 2021. godini.

**3.5.6. Kapitalni projekt 1005 K100047 Rasvjeta na pomoćnom igralištu u Novskoj**

 Sredstva za financiranje ovog projekta ukidaju se u cijelosti. Budući da se ovaj projekt planiralo financirati sredstvima pomoći kroz Program razvoja lokalne zajednice, a javni poziv za isti još nije objavljen, u ovoj godini neće biti realizacije na ovom projektu.

**3.6. Program 1006 ZAŠTITA OKOLIŠA**

U ovom programu nema izmjena.

**3.7. Program 1007 ZDRAVSTVO**

**3.7.1. Tekući projekt 1007 T100001 Sanitarna zaštita**

Sredstva za financiranje ovog projekta povećavaju se za iznos od 169,00 kn, te sada iznose 305.869,00 kn. Ovim povećanjem se vrši usklađenje plana sa stvarnim troškovima u ovom projektu (dezinsekcija, deratizacija, higijeničarska služba) u tekućoj godini. U ovom projektu više neće biti troška do kraja tekuće godine.

**3.7.2. Tekući projekt 1007 T100002 Veterinarske usluge**

Sredstva za financiranje ovog projekta povećavaju se za iznos od 5.000,00 kn, te sada iznose 30.000,00 kn. Kroz ovaj projekt se sufinancira ispitivanje mesa na trihinelu za stanovnike s područja Grada Novske, te se procjenjuje da će ova sredstva biti dostatna do kraja godine.

**3.8. Program 1008 ORGANIZIRANJE I PROVOĐENJE ZAŠTITE I SPAŠAVANJA**

 U ovom programu nema izmjena.

**3.9. Program 1009 PROSTORNO UREĐENJE I UNAPREĐENJE STANOVANJA**

**3.9.1. Aktivnost 1009 A100001 Geodetsko-katastarske usluge**

Sredstva za financiranje ovog projekta povećavaju se za iznos od 68.200,00 kn, te sada iznose 294.200,00 kn. Povećanje se odnosi na poziciju *Geodetsko katastarske usluge-GEO GRUPA.* Ovim povećanjem se isplaćuje zadnja obračunska situacija za radove na izmjeri i reambulaciji na području katastarske općine Novska. Postupak je završen i stupila je na snagu nova zemljišna knjiga te katastarski operat za k.o. Novska. Ovim postupkom su usklađeni podaci u obje evidencije, što znatno olakšava rad kako službama koje se tim podacima koriste, tako i samim građanima.

**3.10. Program 1024 CAMPUS GAMING INDUSTRIJE**

**3.10.1. Kapitalni projekt 1024 K100001 Razvoj gaming industrije**

Sredstva za financiranje ovog projekta povećavaju se za iznos od 40.000,00 kn, te sada iznose 238.750,00 kn. Povećanje se odnosi na trošak izrade Elaborata zaštite okoliša koji je nužan u postupku izrade Idejnog projekta, a za koji se nije znalo da li će biti potreban dok nije izrađeno Idejno rješenje.

**JAVNA VATROGASNA POSTROJBA GRADA NOVSKE**

**Program 1008 ORGANIZIRANJE I PROVOĐENJE ZAŠTITE I SPAŠAVANJA**

**Aktivnost 1008 A100001 Redovna djelatnost JVP**

Sredstva za financiranje ove aktivnosti smanjuju se za 5.000,00 kn, te sada iznose 2.567.200,00 kn, a promjena se sastoji od smanjenja i povećanja na pojedinim pozicijama.

Smanjenja nastaju na pozicijama *plaće (bruto), naknada za prijevoz na posao, stručno usavršavanje zaposlenih, usluge telefona, pošte i prijevoza i službena putovanja,* u ukupnom iznosu od 42.500,00 kn. Radi se o usklađenju sa stvarno realiziranim sredstvima i procijenjenim potrebama do kraja godine. Povećanja nastaju na pozicijama *naknade troškova za zaposlene, uredski i ostali potrošni materijal, sitni inventar i autogume, zaštitna odjeća i obuća, ostale usluge, usluge tekućeg i investicijskog održavanja, ostali nespomenuti rashodi poslovanja i ostali financijski rashodi* u ukupnom iznosu od 37.500,00 kn.

**Kapitalni projekt 1008 K100001 Nabava opreme za JVP**

Sredstva za financiranje ovog projekta povećavaju se za 5.000,00 kn, te sada iznose 601.000,00 kn, a promjena se sastoji od smanjenja i povećanja na pojedinim pozicijama.

Povećanje se odnosi na pozicije *Uredska oprema i namještaj* i *Prijevozna sredstva* u ukupnom iznosu od 40.000,00 kn. Smanjenje se odnosi na poziciju *Oprema za održavanje i zaštitu* u iznosu od 35.000,00 kn.

**4. Razdjel 005 UPRAVNI ODJEL ZA GOSPODARSTVO I POLJOPRIVREDU**

**4.1. Program 1001 JAVNA UPRAVA I ADMINISTRACIJA**

 Petim Izmjenama i dopunama proračuna Grada Novske za 2020. godinu ukupna sredstva za ostvarenje programa JAVNA UPRAVA I ADMINISTRACIJA smanjuju se za 13.654,00 kn, odnosno za 1,86 %.

**4.1.1. Aktivnost 1001 A100001 Rashodi za zaposlene**

 Aktivnost rashoda za zaposlene smanjena je za 2.000,00 kn te sada iznosi 643.520,00 kn. Radi se o smanjenju rashoda doprinosa na plaće, u skladu s dosadašnjom realizacijom, za 6.000,00 kn, uz istovremeno povećanje ostalih rashoda za zaposlene za 4.000,00 kn.

**4.1.2. Aktivnost 1001 A100002 Materijalno-financijski rashodi**

 Ova je aktivnost smanjena za 11.654,00 kn te sada iznosi 75.346,00 kn. Radi se o usklađenju dosadašnje realizacije i plana, pa su tako smanjeni troškovi stručnog ispita, službenih putovanja, raznih stručnih publikacija, sitnog inventara i dr. Istodobno, povećani su rashodi na stavci rada povjerenstva (raspolaganje državnim poljoprivrednim zemljištem) i na naknadi za prijevoz zaposlenih.

**4.2. Program 1010 GOSPODARSTVO**

**4.2.1. Tekući projekt 1010 T100002 Razvoj malog gospodarstva**

Sredstva za financiranje ovog projekta povećavaju se za 784.273,00 kn te sada iznose 3.903.420,00 kn. Do povećanja je došlo zbog kalkulacije novih troškova uslijed korištenja moratorija (na početku pandemije Covid-19) poduzetnika koji koriste subvencioniranu kamatu na poduzetničke kredite, zatim zbog iznosa subvencije na cijenu zemljišta novom poduzetniku u Poduzetničkoj zoni Novska (zbog broja novih radnih mjesta početkom pokretanja poslovanja) kao i iznosa subvencije (donacije u naravi za najam) za tvrtke u vlasništvu Grada koje koriste gradske prostore.

**4.2.2. Tekući projekt 1010 T100003 Razvojna agencija Grada Novske-NORA**

 Sredstva za financiranje ovog projekta povećavaju se za 100.000,00 kn te sada iznose 893.429,00 kn. Ukoliko dođe do isplate prema zahtjevima za naknadu sredstava iz projekata koji su u provedbi, iznos neće biti u cijelosti utrošen.

**4.3. Program 1019 POTICANJE RAZVOJA TURIZMA**

 Program 1019 Poticanje razvoja turizma se smanjuje za 65.473,00 kn i sada iznosi 599.870,00 kn.

 Ovaj Program se sastoji od financiranja rada Turističke zajednice Grada Novske kao i financiranja raznih manifestacija, programa i projekata.

 Za rad Turističke zajednice povećavaju se rashodi za 21.657,00 kn, dok se iznosi za manifestacije smanjuju. Uvodi se poseban projekt u rashode, a radi se o projektu Panorama 360 Novska čija prva tranša prema potpisanom ugovoru dospijeva u 2020. godini, a ostatak sredstava će se osigurati u 2021. godini.